ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
7.2 లక్షలకు చేరిన రికవరీ కొవిడ్ కేసులు
62.72 శాతానికి పెరిగిన జాతీయ రికవరీ రేటు
2.43 శాతానికి తగ్గిన మరణాల రేటు
కొవిడ్-19 కేసులపై సమర్థవంత నిఘా కోసం స్థిరమైన, చురుకైన, సాక్ష్య ఆధారిత వ్యూహాలు; దేశవ్యాప్తంగా ఉన్న సమర్థవంత ప్రయోగశాలల ద్వారా పరీక్షలతోపాటు, సమర్థవంత చికిత్స కోసం ప్రామాణిక చికిత్స ప్రోటోకాల్ పాటించిన ఫలితంగా.. గత 24 గంటల్లో రికవరీ కేసుల సంఖ్య 24,491గా నమోదైంది. దీనివల్ల ఇప్పటివరకు మొత్తం కోలుకున్నవారి సంఖ్య 7,24,577కు చేరింది.
జాతీయ రికవరీ రేటు 62.72 శాతానికి పెరిగింది.
కొవిడ్ మరణాల రేటు 2.43 శాతానికి తగ్గింది. మరణాల సంఖ్య అతి తక్కువగా ఉన్న దేశాల జాబితాలో భారత్ కొనసాగుతోంది. దేశంలో మరణాల రేటు స్థిరంగా పడిపోతోంది.
కోలుకున్న వారి సంఖ్య, క్రియాశీల కేసుల సంఖ్య మధ్య ప్రస్తుతమున్న భేదం 3,22,048.
గత 24 గంటల్లో 3,33,395 నమూనాలను పరీక్షించారు. మొత్తంగా 1,43,81,303 నమూనాలను ఇప్పటివరకు పరీక్షించారు. ప్రభుత్వ రంగంలో ఉన్న 892 పరీక్ష కేంద్రాలు, ప్రైవేటు రంగంలో ఉన్న 382 పరీక్ష కేంద్రాలు కలిపి, 1274 కేంద్రాల ద్వారా ఈ పరీక్షలు చేశారు. అవి:
• రియల్ టైమ్ ఆర్టీ-పీసీఆర్ ఆధారిత పరీక్ష కేంద్రాలు: 651 
• ట్రూనాట్ ఆధారిత పరీక్ష కేంద్రాలు: 516 
• సీబీనాట్ ఆధారిత పరీక్ష కేంద్రాలు: 107 
కొవిడ్-19కు సంబంధించిన సాంకేతిక అంశాలు, మార్గదర్శకాలు&సూచనలపై అధికారిక, తాజా సమాచారం కోసం https://www.mohfw.gov.in/ and @MoHFW_INDIA ను చూడవచ్చు.
కొవిడ్-19పై సాంకేతిక సందేహాలుంటే technicalquery.covid19[at]gov[dot]in కు; ఇతర సందేహాలుంటే ncov2019[at]gov[dot]in లేదా @CovidIndiaSeva కు పంపవచ్చు.
కేంద్ర ఆరోగ్య&కుటుంబ సంక్షేమ శాఖ హెల్ప్లైన్ నంబర్ +91-1123978046 లేదా 1075  కి ఫోన్ చేసి సందేహాలు తీర్చుకోవచ్చు. రాష్ట్రాలు లేదా కేంద్ర పాలిత ప్రాంతాల హెల్ప్లైన్ నంబర్ల జాబితాను https://www.mohfw.gov.in/pdf/coronvavirushelplinenumber.pdf లో చూడవచ్చు.
సమాచార, ప్రసార మంత్రిత్వ శాఖ
క్లీన్-ఎ-థాన్ కార్యక్రమ నినాదం "నా గాండ్గీ కరుంగా, నా కర్నే దుంగా."
"క్లీన్ అండ్ గ్రీన్ గోవాకు కట్టుబడి ఉన్నాము." - డాక్టర్ ప్రమోద్ పి సావంత్
"క్లీన్ గోవా భారతదేశానికి పర్యాటక రాజధానిగా మారుతుంది." శ్రీమతి అమృతా ఫడ్నవిస్, దివ్యాజ్ ఫౌండేషన్ వ్యవస్థాపకులు.
మిరామార్ బీచ్లో క్లీన్-ఎ-థాన్ ప్రారంభించిన ముఖ్యమంత్రి డాక్టర్ ప్రమోద్ సావంత్
ఇంటర్నేషనల్ ఫిల్మ్ ఫెస్టివల్ ఆఫ్ ఇండియా , 2022 చివరి రోజు మిరామార్ బీచ్లో క్లీనింగ్ డ్రైవ్తో ప్రారంభమైంది. ఈ కార్యక్రమాన్ని గోవా ప్రభుత్వం..దివ్యాజ్ ఫౌండేషన్ మరియు భామ్లా ఫౌండేషన్లతో కలిసి నిర్వహించింది. మన పరిసరాలను పరిశుభ్రంగా ఉంచడానికి చేపట్టిన కార్యక్రమాలలో క్లీన్-ఎ-థాన్ అనేది ఓ కార్యక్రమం. ఇది గోవా రాష్ట్ర నివాసితులకే కాదు, పర్యాటకులకు కూడా వర్తిస్తుంది.
ఈ ఉదయం మిరామార్ బీచ్లో బీచ్ క్లీనింగ్ డ్రైవ్తో కార్యక్రమాన్ని ప్రారంభించారు. దీనికి గోవా ముఖ్యమంత్రి డాక్టర్ ప్రమోద్ పి సావంత్, దివ్యాజ్ ఫౌండేషన్ వ్యవస్థాపకురాలు శ్రీమతి అమృత ఫడ్నవిస్, గోవా క్యాబినెట్ సభ్యులు నాయకత్వం వహించారు. బాలీవుడ్ నటులు జాకీ ష్రాఫ్, కరణ్ కుంద్రా మరియు కొరియోగ్రాఫర్ రెమో డిసౌజా కూడా క్లీన్-ఎ-థాన్లో పాల్గొన్నారు.
ప్రారంభోత్సవ కార్యక్రమంలో డాక్టర్ సావంత్ మాట్లాడుతూ “మనం మన బీచ్లను శుభ్రంగా ఉంచుకుందాం. అయితే పర్యాటకులకు కూడా చేరువ కావాలన్న లక్ష్యంతో ఈ కార్యక్రమం చేపట్టాం. గోవా జనాభాలో చాలా ఎక్కువ భాగం ఉన్న పర్యాటకులు కూడా ఈ ప్రయత్నాలలో పాలుపంచుకున్నప్పుడే మనం గోవాను శుభ్రంగా మరియు పచ్చగా ఉంచగలము. మనది నీలి ఆర్థిక వ్యవస్థ. నది మరియు సముద్రపు నీటిని పరిశుభ్రంగా ఉంచుకోవడం మనకు చాలా ముఖ్యం. కాబట్టి నీటిని కలుషితం చేయవద్దని నేను ప్రతి ఒక్కరినీ అభ్యర్థిస్తున్నాను" అని చెప్పారు. అలాగే “ గౌరవనీయులైన ప్రధాన మంత్రి నరేంద్ర మోదీ దార్శనికతకు అనుగుణంగా ప్రారంభించబడిన స్వచ్ఛ్ సాగర్, సురక్షిత్ సాగర్ కార్యక్రమం 104 కిలోమీటర్ల పొడవైన గోవా తీరప్రాంతాన్ని పరిశుభ్రంగా ఉంచడం లక్ష్యంగా పెట్టుకుంది. విద్యార్థులు మరియు స్వచ్ఛంద సంస్థలు ఈ మిషన్లలో ఎల్లప్పుడూ పాల్గొంటాయి. ఈ కార్యక్రమంలో పర్యాటకులు చేరినప్పుడు మన పరిశుభ్రత లక్ష్యం పూర్తి స్థాయిలో సాధించబడుతుంది" అన్నారు. తమ ప్రభుత్వ పర్యావరణ లక్ష్యాలు కేవలం బీచ్లకే పరిమితం కాకుండా హైవేలు, మున్సిపాలిటీలకు కూడా విస్తరించాయని ఆయన వివరించారు. ఈ విషయంలో ఆయన మాట్లాడుతూ "మేము క్లీన్ అండ్ గ్రీన్ గోవాకు కట్టుబడి ఉన్నాము మరియు కొనసాగుతాం" అని తెలిపారు.
ఈ క్లీన్-ఎ-థాన్ కార్యక్రమం అవగాహనను వ్యాప్తి చేయడమే కాకుండా, చర్యను కూడా ప్రారంభించింది. ఈ ఉదయం బీచ్ ప్రముఖులు మరియు వాలంటీర్లు స్వయంగా శుభ్రపరిచే కార్యక్రమంలో పాల్గొనడం ద్వారా ఇది స్పష్టమైంది.
ఈ సందర్భంగా శ్రీమతి ఫడ్నవిస్ మాట్లాడుతూ “గోవా తన పరిసరాలను పరిశుభ్రంగా ఉంచే సంస్కృతిని కలిగి ఉంది. అయితే మనకు తెలిసిన పాఠాలను సవరించడం చాలా ముఖ్యం, కాబట్టి ఈ కార్యక్రమం ప్రతి ఒక్కరూ చెత్తను వేయకూడదని గుర్తు చేయడమే లక్ష్యంగా పెట్టుకుంది. తద్వారా మనం ఆరోగ్యకరమైన సముద్ర జీవిని పొందగలము. మరియు మన పిల్లలకు మంచి వాతావరణం అందించగలం. “నా గాండ్గీ కరుంగా, నా కర్నే దుంగా” అనేదే ఈ కార్యక్రమ నినాదమని ఆమె అన్నారు. ఈ కార్యక్రమం గోవాను భారతదేశ పర్యాటక రాజధానిగా మారుస్తుందని ఆమె ఆశించారు.
గోవాలో పరిశుభ్రత కార్యక్రమాలలో విశేషమైన పురోగతిని సాధించిన వివిధ స్వచ్ఛంద సంస్థలు, గ్రామ పంచాయతీలు మరియు మున్సిపాలిటీలను ఈ కార్యక్రమంలో భాగంగా సత్కరించారు. గోవాను పరిశుభ్రంగా ఉంచడానికి ప్రభుత్వమే కాకుండా విద్యార్థులు, స్వచ్ఛంద సంస్థలు మరియు పర్యాటకులు తమ వంతు కృషి చేయాలన్న స్ఫూర్తిని ఈ కార్యక్రమం తెలిపింది.(Visitor Counter : 111
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కంబోడియాలో 3వ ఆసియాన్ దేశాల భారత క్షేత్రస్థాయ నవకల్పన పోటీలు విజేతగా నిలిచి భారతదేశానికి గర్వకారణంగా మారిన యువతి
భారతదేశానికి చెందిన శాలినీ కుమారి కంబోడియాలో జరిగిన 3వ ఆసియాన్ దేశాల క్షేత్రస్థాయ నవకల్పన పోటీలో మొదటి బహుమతి గెలుచుకున్నారు. సర్దుబాటు చేయగల కాళ్లతో మార్పులు చేసిన వాకర్ తయారు చేశారామె. ఈ సాంకేతిక పరిజ్ఞానాన్ని పరిశ్రమకు బదలాయించారు. దేశంలో కృత్రిమ అవయవాలు తయారు చేసే పేరుమోసిన సంస్థ విస్కో రిహాబిలిటేషన్ ఎయిడ్స్ ద్వారా కొనుగోలు చేసే అవకాశముంది. బ్రిక్ అండ్ మోర్టార్ స్టోర్స్ ద్వారా, అమెజాన్ ఇండియా ద్వారా కూడా దేశంలోని సామాన్యులు కొనుగోలు చేసే అవకాశముంది.
కంబోడియా కోస్టీ ఛైర్మన్, సైన్స్ డిపార్ట్ మెంట్ డైరెక్టర్ జనరల్ డాక్టర్ హాల్ సీంఘెంఘ్ నుంచి శాలినీ కుమారి ఈ బహుమతి అందుకున్నారు. ఈ విభాగం కాంబోడియాలోని ఇండస్ట్రీ సైన్స్, టెక్నాలజీ, ఇన్నోవేషన్ మంత్రిత్వశాఖ కిందికి వస్తుంది. మొదటి బహుమతిగా శాలినీ కుమారికి 1500 అమెరికా డాలర్లు లభించాయి..
ఆసియాన్ కమిటీ ఆన్ సైన్స్ , టెక్నాలజీ, ఇన్నోవేషన్ ఆధ్వర్యంలో మూడు రోజులపాటు జరిగిన 3 వ ఆసియాన్ ఇండియా క్షేత్రస్థాయి నవకల్పనల వేదికలో నేడు కాంబోడియాలోని నాంఫెన్ లో చివరిదైన మూడో రోజు ఫలితాలు ప్రకటించారు. పరిశ్రమలు, సైన్స్ అండ్ టెక్నాలజీ శాఖామంత్రి చేతులమీదుగా ఈ బహుమతి ప్రధాన జరిగింది. రెండు విభాగాలలో నవకల్పనలకు పోటీలు జరపటంతోబాటు విద్యార్థుల విభాగం ఏర్పాటు చేయటం, చర్చా వేదికల నిర్వహణ, ఆసియాన్ సభ్యదేశాల ప్రతినిధుల వక్తల ప్రసంగాలు, ప్రదర్శనలు జరిగాయి. భారత్ చాలామంది ఈ కార్యక్రమానికి హాజరయ్యారు.
ఈ సందర్భంగా కంబోడియా గౌరవ మంత్రి మాట్లాడుతూ ఇలా పాల్గొనటం వలన ఒకరి అనుభవాల నుంచి మరొకరు నేర్చుకునే అవకాశం ఉందన్నారు. 9 దేశాలకు చెందిన వందకు పైగా సాంకేతిక పరిజ్ఞానాలను ఈ మూడు రోజుల ప్రదర్శనలో ప్రదర్శించారు. కాంబోడియాలో భారత రాయబారి రిచ్ పాల్ సింగ్, కంబోడియా సైన్స్ అండ్ టెక్నాలజీ అధిపతి డాక్టర్ జూరీనా మోక్తార్ కూడా ఈ కార్యక్రమంలో పాల్గొన్నారు. అదే సమయంలో వివిధ దేశాల ప్రతినిధులు కూడా చర్చలు జరిపారు.
రెండు, మూడు బహుమతులను ఫిలిప్పైన్స్, మయన్మార్ గెలుచుకున్నాయి. వారికి వెయ్యి డాలర్లు, 500 డాలర్లు చొప్పున ఇచ్చారు. మొత్తంగా క్షేత్రస్థాయి నవకల్పనలతో 9 దేశాలకు చెందిన 45 మంది పోటీపడ్డారు. విద్యార్థి విభాగంలో మొదటి రెండు బహుమతులు థాయిలాండ్ దక్కించుకోగా మూడో బహుమతి లావో పీడీఆర్ కు వచ్చింది. ఈ విభాగంలో 9 దేశాలకు చెందిన 37 మంది పోటీ పడ్డారు.
భారతదేశానికి చెందిన మొదటి బహుమతి విజేత శాలినీ కుమారి బీహార్ లోని పాట్నా నివాసి. ఆమెలోని శక్తిని ముందుగా భారత్ లోని నేషనల్ ఇన్నోవేషన్ ఫౌండేషన్ గుర్తించింది. ఇది సైన్స్ అండ్ టెక్నాలజీ డిపార్ట్ మెంట్ కిందికి వస్తుంది.
|
|
క్షేత్రస్థాయి నవకల్పనల పోటీ
|
|
మొదటి బహుమతి
|
|
భారత్ - శాలినీ కుమారి
|
|
సర్దగల కాళ్ళతో మార్చిన వాకర్
|
|
రెండో బహుమతి
|
|
ఫిలిప్పైన్స్ - మెరియం బౌకీయా
|
|
బహుళార్థసాధక ఫైబర్ స్ట్రి ప్పర్
|
|
మూడో బహుమతి
|
|
మయన్మార్ - మయో థా
|
|
తాటి కల్లుతో తాటికొబ్బరి
|
|
నవకల్పనలో విద్యార్థుల పోటీ
|
|
మొదటి బహుమతి
|
|
థాయిలాండ్ - నాపాశ్చోల్ ఇంతపాన్
|
|
ఓఆర్ఎ 
|
|
రెండో బహుమతి
|
|
థాయిలాండ్ - తనపత్ చరుణ్ వోరాఫాన్
|
|
గుండెను అదుపులో ఉంచే హెల్త్ టెక్
|
|
మూడో బహుమతి
|
|
లావో పీడీఆర్ - ఫోన్సేనా. చాంతావాంగ్
|
|
నదిని శుభ్రంగా ఉంచే తెలివైన పడవ
ప్రధాన మంత్రి కార్యాలయం
హర్యానా అవతరణ దినోత్సవం సందర్భంగా ప్రజలకు ప్రధాని శుభాకాంక్షలు
హర్యానా అవతరణ దినోత్సవం సందర్భంగా, రాష్ట్ర ప్రజలకు ప్రధాని శ్రీ నరేంద్ర మోదీ శుభాకాంక్షలు తెలిపారు.
"భారత చరిత్రలో ఒక ముఖ్యమైన స్థానాన్ని కలిగి ఉన్న హర్యానా నివాసితులందరికీ రాష్ట్ర అవతరణ రోజున హృదయపూర్వక అభినందనలు" అని ప్రధాని అన్నారు. శ్రేయస్సు మరియు పురోగతికి చిహ్నంగా, రాష్ట్రం పురోగతికి సంబంధించిన కొత్త రికార్డులను సృష్టిస్తుంది. "
గ్రామీణాభివృద్ధి మంత్రిత్వ శాఖ
దేశవ్యాప్తంగా ‘జల్ధూత్’ యాప్ ఆవిష్కరణ
రేపు యాప్ ను ప్రారంభించనున్న కేంద్ర గ్రామీణాభివృద్ధి మరియు పంచాయతీ రాజ్ శాఖ మంత్రి శ్రీ గిరిరాజ్ సింగ్
గ్రామీణాభివృద్ధి మంత్రిత్వ శాఖ ఒక గ్రామంలోని ఎంపిక చేసిన బావుల నీటి మట్టాన్ని సంగ్రహించేందుకు, దేశవ్యాప్తంగా ఉపయోగించేందుకు “జల్ధూత్ యాప్”ను అభివృద్ధి చేసింది.
గ్రామీణాభివృద్ధి మంత్రిత్వ శాఖ "జల్ధూత్ యాప్"ను అభివృద్ధి చేసింది. ఇది గ్రామంలోని ఎంపిక చేసిన బావుల నీటి స్థాయిని కనుగొనేందుకు దేశవ్యాప్తంగా ఉపయోగపడనుంది. రేపు దిల్లీలో జరిగే కార్యక్రమంలో కేంద్ర గ్రామీణాభివృద్ధి మరియు పంచాయతీరాజ్ శాఖ మంత్రి శ్రీ గిరిరాజ్ సింగ్ “జల్ధూత్ యాప్”ను ప్రారంభించనున్నారు.
జల్ధూత్ యాప్, గ్రామ రోజ్గార్ సహాయక్  ఎంపిక చేసిన బావుల నీటి మట్టాన్ని సంవత్సరానికి రెండుసార్లు  కొలిచేందుకు అనుమతిస్తుంది. ప్రతి గ్రామంలో, తగిన సంఖ్యలో కొలత స్థానాలను రెండుమూడింటిని ఎంచుకోవాలి. ఇవి ఆ గ్రామంలోని భూగర్భ జలమట్టానికి ఆధారంగా ఉంటాయి.
ఈ యాప్ పటిష్టమైన సమాచారంతో పంచాయితీలను సులభతరం చేస్తుంది. యాప్ మరింత మెరుగైన పనుల కోసం ప్రణాళికలు వేసేందుకు ఉపయోగపడుతుంది. గ్రామ పంచాయితీ అభివృద్ధి ప్రణాళిక  మహాత్మా గాంధీ జాతీయ ఉపాధి పథకం ప్రణాళికలో భాగంగా భూగర్భ జలాల సమాచారాన్ని ఉపయోగించుకోవచ్చు. ఇంకా, డేటాను వివిధ రకాల పరిశోధనలు, ఇతర ప్రయోజనాల కోసం కూడా ఉపయోగించవచ్చు.
వాటర్షెడ్ల అభివృద్ధి, అటవీ పెంపకం, నీటి వనరుల అభివృద్ధి మరియు పునరుద్ధరణ, వర్షపు నీటి సంరక్షణ మొదలైన వాటి ద్వారా గ్రామీణ, పట్టణ ప్రాంతాలలో నీటి నిర్వహణను మెరుగుపరచడానికి దేశం అనేక చర్యలు తీసుకుంది. ఏది ఏమైనప్పటికీ, భూగర్భ జలాల వాడకం, అలాగే ఉపరితల నీటి వనరుల వినియోగం కూడా దేశంలోని అనేక ప్రాంతాలలో క్లిష్టమైన స్థాయికి చేరుకుంది. దీని ఫలితంగా నీటి మట్టాలు గణనీయంగా క్షీణించడం వల్ల రైతులతో సహా సమాజానికి ఇబ్బంది ఏర్పడింది. అందువల్ల దేశవ్యాప్తంగా నీటి మట్టాల స్థాయిలను కొలవడం మరియు పరిశీలించడం ప్రస్తుతం అవసరం.
కేంద్ర గ్రామీణాభివృద్ధి మరియు ఉక్కు శాఖ సహాయ మంత్రి శ్రీ ఫగ్గన్ సింగ్ కులస్తే; కేంద్ర గ్రామీణాభివృద్ధి, వినియోగదారుల వ్యవహారాలు, ఆహారం మరియు ప్రజాపంపిణీ శాఖ సహాయ మంత్రి సాధ్వి నిరంజన్ జ్యోతి, కేంద్ర పంచాయతీరాజ్ శాఖ సహాయ మంత్రి శ్రీ కపిల్ మోరేశ్వర్ పాటిల్, గ్రామీణాభివృద్ధి శాఖ కార్యదర్శి శ్రీ నాగేంద్ర నాథ్ సిన్హా; కార్యదర్శి, భూ వనరుల శాఖ, శ్రీ అజయ్ టిర్కీ; పంచాయతీరాజ్ మంత్రిత్వ శాఖ కార్యదర్శి శ్రీ సునీల్ కుమార్ మరియు మంత్రిత్వ శాఖ నుండి సీనియర్ అధికారులు జల్ధూత్ యాప్ ప్రారంభోత్సవ కార్యక్రమంలో పాల్గొననున్నారు. అన్ని రాష్ట్రాలు/యుటిల నుండి ప్రతినిధులు వీడియో-కాన్ఫరెన్సింగ్ ద్వారా పాల్గొంటారు.
ఆరోగ్య, కుటుంబ సంక్షేమ మంత్రిత్వ శాఖ
దేశంలో కొత్త కోవిడ్ కేసులకంటే కోలుకుంటున్న వారే ఎక్కువ
21 రాష్ట్రాలలో కోలుకుంటున్నవారు అధికం
గడిచిన తొమ్మిది రోజులలో భారత్ లో కొత్తగా నమోదవుతున్న కోవిడ్ పాజిటివ్ కేసులకంటే కోలుకుంటున్నవారు ఎక్కువమంది ఉన్నారు. పెద్ద ఎత్తున కోవిడ్ బాధితులు కోలుకుంటూ ఉండటం వల్ల ఇది సాధ్యమైంది. ఒక్క రోజులో కోలుకుంటున్నవారి సంఖ్య సగటున 90,000 దాటింది.
గడిచిన 24 గంటల్లో 92,043 మంది కోలుకున్నట్టు రికార్డుల్లో నమోదైంది. అదే సమయంలో కొత్తగా నమోదైన కోవిడ్ పాజిటివ్ ల సంఖ్య 88,600. దీంతో ఇప్పటివరకు కోలుకున్నవారి సంఖ్య దాదాపు 50 లక్షలకు  చేరువైంది. ఇదే రకమైన పెరుగుదల చాటుకుంటూ భారత్ లో జాతీయస్థాయిలో కోలుకుంటున్న వారి శాతాన్ని 82.46% కి చేర్చింది.
రోజువారీ కోలుకుంటున్న వారి శాతం అత్యధికంగా ఉండటంతో భారత దేశం అంతర్జాతీయంగా కూడా కోలుకున్నవారు అత్యధికంగా ఉన్నదేశంగా గుర్తింపు పొందగలుగుతోంది. కొత్తగా వస్తున్న కేసులకంటే భారత్ లో కోలుకుంటున్నవారు ఎక్కువగా ఉండటంతో చికిత్సలో ఉన్నవారి సంఖ్యకూ, కోలుకున్నవారి సంఖ్యకూ మధ్య అంతరం బాగా పెరుగుతూ వస్తోంది. ఇప్పుడు అది దాదాపు 40 లక్షలకు  చేరువైంది.
చికిత్స పొందుతూ ఉన్న కోవిడ్ బాధితుల సంఖ్య వరుసగా కొద్ది రోజులుగా 10 లక్షల లోపే ఉంటూ వస్తున్నది. అంటే, మొత్తం పాజిటివ్ కేసులలో ప్రస్తుతం చికిత్సాభారం కేవలం 15.96 శాతానికే పరిమితమై క్రమంగా తగ్గుతూ ఉంది.
కేంద్ర, రాష్ట్ర ప్రభుత్వాలు ఉమ్మడిగా, చాలా నిశితంగా గమనిస్తూ చేపడుతున్న చర్యల ఫలితంగా కోవిడ్ నుంచి కోలుకుంటున్నవారి సంఖ్య వేగంగా తగ్గుముఖం పడుతోంది. కొత్త కెసులకంటే కొత్తగా కోలుకున్నవారి సంఖ్య ఎక్కువగా ఉన్నట్టు 21 రాష్ట్రాలు, కేంద్రపాలిత ప్రాంతాలు నివేదించాయి.
ఫలితాలు ఇలా రావటానికి కేంద్ర ప్రభుత్వం స్థిరంగా అనుసరిస్తూ వచ్చిన బహుముఖ వ్యూహం సమర్థమైన చర్యలు, ఎప్పటికప్పుడు పరిస్థితిని సమీక్షించటం కారణాలు. దేశవ్యాప్తంగా పెద్ద ఎత్తున చేపట్టిన నిర్థారణ పరీక్షలు, నిఘా, ఆనవాలు పట్టి చికిత్సకు తరలించటం, ప్రామాణికమైన చికిత్సా విధానాలు ఇలాంటిన్ ఉత్సాహపరచే ఫలితాలను రాబట్టగలిగాయి.
మానవ వనరుల అభివృద్ధి మంత్రిత్వ శాఖ
బీహెచ్యూ వీసీ కార్యాలయం విధులు నిర్వర్తించనున్న రెక్టార్ ప్రొ.విజయ్ కుమార్ శుక్లా
బనారస్ హిందూ విశ్వవిద్యాలయం  ఉప కులపతిగా పదవీకాలం ముగియడంతో, ప్రొ.రాకేష్ భట్నాగర్ పదవి నుంచి తప్పుకున్నారు. బీహెచ్యూ చట్టంలోని నిబంధన ప్రకారం, వీసీ కార్యాలయం విధులను విశ్వవిద్యాలయం రెక్టార్ ప్రొ.విజయ్ కుమార్ శుక్లా నిర్వర్తిస్తారు.
ఉక్కు మంత్రిత్వ శాఖ
ఎన్ఎండిసి హైదరాబాద్ మారథాన్ 2022 లోగో మరియు రేస్ టీ-షర్ట్ ఆవిష్కరణ
ఐ డి ఎఫ్ సి ఫస్ట్ బ్యాంక్, తెలంగాణ రాష్ట్ర ప్రభుత్వంతో కలిసి ఎన్ఎండిసి హైదరాబాద్ రన్నర్స్ సొసైటీ నిర్వహించనున్న ఎన్ఎండిసి హైదరాబాద్ మారథాన్ 2022 ఎడిషన్ లోగోను, రేస్ టీ-షర్ట్ను నిన్న ఆవిష్కరించారు. మైనింగ్ రంగంలో ప్రముఖ సంస్థగా గుర్తింపు పొందిన ఎన్ఎండిసి ఈ ఏడాది ఆగస్టు 27 మరియు 28 తేదీల్లో జరగనున్న హైదరాబాద్ మారథాన్ టైటిల్ను స్పాన్సర్ చేసింది. కార్యక్రమంలో ప్రపంచ ఛాంపియన్ బాక్సర్ నిఖత్ జరీన్ వర్చువల్ విధానంలో పాల్గొన్నారు. లోగో, టీ షర్ట్ ఆవిష్కరణ కార్యక్రమంలో ఎన్ఎండిసి సీఎండీ శ్రీ సుమిత్ దేబ్,
ఐ డి ఎఫ్ సి ఫస్ట్ బ్యాంక్ సీఎంఓ శ్రీ టి.వి. నారాయణ్ , రేస్ డైరెక్టర్ శ్రీ ప్రశాంత్ మోర్పారియా పాల్గొన్నారు. ఆవిష్కరణ తర్వాత ఏర్పాటు చేసిన విలేకరుల సమావేశంలో వారు కార్యక్రమ వివరాలు వివరించారు.
హైదరాబాద్ నగరం ప్రధాన మార్గాలలో జరగనున్న ఎన్ఎండిసి హైదరాబాద్ మారథాన్ 2022 మరియు కర్టెన్-రైజర్ కార్యక్రమంలో దాదాపు 15,000 మంది పాల్గొంటారు. ఆరోగ్యం మరియు శారీరక దృఢత్వానికి ప్రాధాన్యత ఇస్తున్న వారు పరుగులో పాల్గొంటారని అంచనా వేస్తున్నారు. ఎలాంటి అంతరాయం లేకుండా కార్యక్రమం జరిగేలా చూసేందుకు 3500 మంది వాలంటీర్లు, 250 మంది వైద్య సిబ్బంది, నగర అధికారులు మరియు పోలీసు సిబ్బంది సహకరిస్తారు. భారతదేశంలో మారథాన్ సీజన్ ప్రారంభానికి గుర్తుగా ఆగస్టు 27న కర్టెన్ రైజర్ - 5K ఫన్ రన్ నిర్వహిస్తారు. 2022 ఆగస్టు 28  న 10K, హాఫ్ మారథాన్  మరియు ఫుల్ మారథాన్  జరుగుతాయి.
వీడియో కాన్ఫరెన్స్ ద్వారా కార్యక్రమంలో పాల్గొన్న శ్రీమతి నిఖత్ జరీన్ హైదరాబాద్ రన్నర్స్సహకారంతో ఎన్ఎండిసి నిర్వహిస్తున్న హైదరాబాద్ మారథాన్ 11వ ఎడిషన్తో పాల్గొంటున్నందుకు ఆనందంగా ఉందని అన్నారు. . ప్రజలు చురుగ్గా ఉంటూ జీవించడానికి, శారీరక దృఢత్వం కలిగి ఉండేందుకు ఏర్పాటు చేసిన కార్యక్రమంలో పాల్గొంటున్న హైదరాబాద్ రన్నర్స్ ను శ్రీమతి నిఖత్ జరీన్ అభినందించారు.
హైదరాబాద్ మారథాన్లో ఎన్ఎండిసి పాల్గొనడం పట్ల సంస్థ సీఎండీ శ్రీ సుమిత్ దేబ్ హర్షం వ్యక్తం చేశారు. కేంద్ర ప్రభుత్వం ప్రారంభించిన ఫిట్ ఇండియా కార్యక్రమానికి ప్యాట్రన్ గా ఎన్ఎండిసి సహాయసహకారాలు అందిస్తుందని తెలిపారు. ప్రజల ఆరోగ్య పరిరక్షణ, శారీరక దృడత్వ కార్యక్రమాలకు ఎన్ఎండిసి అండగా ఉంటుందని అన్నారు. ఇటువంటి కార్యక్రమాలను ఎన్ఎండిసి స్పాన్సర్ చేస్తుందని హామీ ఇచ్చారు. హైదరాబాద్ ప్రజల కోసం గత 10 సంవత్సరాలుగా కృషి చేస్తున్న హైదరాబాద్ రన్నర్స్ ను శ్రీ సుమిత్ దేబ్ అభినందించారు. హైదరాబాద్ రన్నర్స్ తో కలిసి హైదరాబాద్ మారథాన్ను నిర్వహించడం పట్ల ఆయన హర్షం వ్యక్తం చేశారు. కార్యక్రమాన్ని విజయవంతం చేయాలని ఆయన ప్రజలకు పిలుపు ఇచ్చారు. ఎన్ఎండిసి హైదరాబాద్ మారథాన్లో పాల్గొని 2022 ఎడిషన్ను విజయవంతం చేయాలని ఆయన ప్రపంచవ్యాప్తంగా ఉన్న రన్నర్లను కోరారు.
ఐ డి ఎఫ్ సి ఫస్ట్ బ్యాంక్ సీఎంఓ శ్రీ టి.వి. నారాయణ్ మాట్లాడుతూ ఎన్ఎండిసి హైదరాబాద్ మారథాన్ లో పాల్గొనేందుకు అవకాశం ఇచ్చిన నిర్వాహకులకు ఆయన కృతజ్ఞతలు తెలిపారు. కార్యక్రమం ద్వారా ప్రజలకు, హైదరాబాద్ నగరానికి చేరువ అవుతామని ఆయన అన్నారు.
సమాచార, ప్రసార మంత్రిత్వ శాఖ
యోగాభ్యాసం ‘‘నవ భారత’’ తారక మంత్రం: ప్రకాశ్ జావడేకర్
‘‘అంతర్జాతీయ యోగా దినోత్సవ మీడియా సమ్మాన్’’ ను
ఏర్పాటు చేసిన సమాచార- ప్రసార మంత్రిత్వ శాఖ; దీనిని అంతర్జాతీయ యోగా దినోత్సవం నాడు ప్రదానం చేయనున్నారు
యోగాభ్యాసం తో, యోగా విస్తృతి తో ‘‘ఆరోగ్యకర జీవితం, స్వస్థ్య జీవనం, శ్రేయస్సు- వ్యాధుల నియంత్రణ’’ సాధ్యమైందని సమాచార- ప్రసార శాఖ మంత్రి శ్రీ ప్రకాశ్ జావడేకర్ అన్నారు. యోగా అన్నది ప్రపంచాని కి భారతదేశం అందించిన బహుమతి కాగా, ప్రధానమంత్రి శ్రీ నరేంద్ర మోదీ నాయకత్వం లో నవ భారతాన అది తారకమంత్రం గా మారిందని మంత్రి పేర్కొన్నారు. ఐక్య రాజ్య సమితి చొరవ తో యోగా నేడు విశ్వవ్యాప్తం అయిందని, ప్రపంచం లోని దాదాపు 200 దేశాలు ప్రతి సంవత్సరం లో జూన్ 21వ తేదీ నాడు అంతర్జాతీయ యోగా దినోత్సవాన్ని నిర్వహిస్తున్నాయని శ్రీ జావడేకర్ గుర్తు చేశారు.
ను ఈ సంవత్సరం నుంచి ప్రవేశపెడుతున్నట్లు ఆయన ప్రకటించారు.
ఈ పురస్కారాన్ని దిగువ వివరించిన విభాగాలలో మీడియా సంస్థల కు ప్రదానం చేయనున్నారు:
• ‘‘అంతర్జాతీయ యోగా దినోత్సవ మీడియా సమ్మాన్’’ ను ప్రచురణ, ఎలక్ట్రానిక్ మాధ్యమాల్లోని  మీడియా సంస్థల కు ప్రకటిస్తారు.
• మూడు విభాగాల కింద 33 సమ్మాన్ లను ప్రదానం చేస్తారు.
• ‘‘వార్తా పత్రికల లో అత్యుత్తమ ప్రాచుర్యం’’ విభాగం కింద 22 భారతీయ భాషలతో పాటు ఆంగ్ల భాష కు సంబంధించి 11 పురస్కారాలు ఉంటాయి.
• ‘‘టెలివిజన్ లో అత్యుత్తమ ప్రాచుర్యం’’ విభాగం కింద 22 భారతీయ భాషలతో పాటు ఆంగ్ల భాష కు సంబంధించి 11 పురస్కారాలు ఉంటాయి. అలాగే..
• ‘‘రేడియో లో అత్యుత్తమ ప్రాచుర్యం’’ విభాగం కింద 22 భారతీయ భాషలతో పాటు ఆంగ్ల భాష కు సంబంధించి 11 పురస్కారాలు ఉంటాయి.
• ఈ పురస్కారం కింద ప్రత్యేక పతకం/ఫలకం/ట్రోఫీ తో పాటు ప్రశంస పత్రాన్ని అందజేస్తారు.
• ఈ పురస్కారం ప్రకటించేందుకు 2019 జూన్ 10వ తేదీ నుంచి 25వ తేదీ వరకు ఆయా మాధ్యమాల లో ప్రచురితమైన/ప్రసారం చేసిన యోగా ప్రాచుర్య కార్యక్రమాలను పరిగణన లోకి తీసుకోనున్నారు.
• యోగా కు ఆయా సంస్థలు కల్పించే ప్రాచుర్యాన్ని 6 ప్రత్యేక కమిటీ లు మదింపు చేస్తాయి.
• ‘‘అంతర్జాతీయ యోగా దినోత్సవ మీడియా పురస్కారాని’’ కి ఎంపికైన సంస్థల పేర్లను ప్రకటించడంతో పాటు ప్రదానానికి అనువైన తేదీ ని తరువాత నిర్ణయిస్తారు. .
దీనికి సంబంధించి మంత్రి నిర్వహించిన విలేకరుల సమావేశం లో సమాచార- ప్రసార శాఖ కార్యదర్శి శ్రీ అమిత్ ఖరే తో పాటు సీనియర్ అధికారులు కూడా పాల్గొన్నారు.
మంత్రిమండలి
పారిశుధ్యకార్మికుల కోసం ఏర్పాటు చేసిన జాతీయ సంఘం పదవీ కాలాన్ని మూడు సంవత్సరాల పాటుపొడిగించేందుకు ఆమోదం తెలిపిన మంత్రిమండలి
నేశనల్ కమిశన్ ఫార్ సఫాయీ కర్మచారిస్  యొక్క పదవీ కాలాన్ని 2022వ సంవత్సరం మార్చి నెల 31వ తేదీ అనంతరం మూడు సంవత్సరాల పాటు పొడిగించడాని కి ప్రధాన మంత్రి శ్రీ నరేంద్ర మోదీ అధ్యక్షతన ఈ రోజు న సమావేశమైన కేంద్ర మంత్రివర్గం ఆమోదం తెలిపింది.
ఈ నిర్ణయం ఫలితం గా సుమారు 43.68 కోట్ల రూపాయల మేరకు ఆర్థిక ప్రభావం ఉండబోతోంది.
ప్రభావం:
ఎన్ సిఎస్ కె ను 2022 మార్చి నెల 31 తరువాత సైతం మరో మూడు సంవత్సరాల పాటు కొనసాగించనుండటం తో దేశం లో సఫాయీ కర్మచారులు మరియు గుర్తింపు పొందిన పారిశుధ్య కార్మికుల కు ప్రధానం గా లబ్ధి చేకూరనుంది. ఎమ్ఎస్ యాక్ట్ సర్వేక్షణ ప్రకారం 2021వ సంవత్సరం డిసెంబరు 31వ తేదీ నాటికి గుర్తింపు పొందిన పారిశుధ్య కార్మికుల సంఖ్య 58,098 గా ఉంది.
వివరాలు:
ఎన్ సిఎస్ కె ను మొదట్లో 1997వ సంవత్సరం మార్చి నెల 31వ తేదీ వరకు పని చేసేటట్లుగా ఎన్ సిఎస్ కె చట్టం, 1993 లోని నియమ నిబంధనల కు అనుగుణం గా 1993వ సంవత్సరం లో ఏర్పాటు చేయడమైంది. అటు తరువాత ఈ చట్టం యొక్క చెల్లుబాటును తొలుత 2002వ సంవత్సరం మార్చి నెల 31వ తేదీ వరకు పొడిగించడమైంది. తదనంతరం దీనిని 2004వ సంవత్సరం ఫిబ్రవరి 29వ తేదీ వరకు పొడిగించారు. ఎన్ సిఎస్ కె చట్టం 2004 ఫిబ్రవరి 29 నాటి నుంచి రద్దు అయింది. ఆ తరువాత ఎన్ సిఎస్ కె పదవీ కాలాన్ని ఎప్పటికప్పుడు తీర్మానాల ద్వారా ఒక శాసనేతర సంస్థ గా పొడిగిస్తూ రావడం జరిగింది. ప్రస్తుత కమిశన్ పదవీ కాలం 2022వ సంవత్సరం మార్చి నెల 31 వరకు ఉంది.
పూర్వరంగం:
పారిశుధ్య కార్మికుల సంక్షేమాని కి, విద్య కు మరియు వారికి ప్రస్తుతం అమలు చేస్తున్నటువంటి సంక్షేమ కార్యక్రమాల మదింపునకు, అలాగే వారి యొక్క నిర్ధిష్ట ఫిర్యాదులు తదితర కేసుల దర్యాప్తునకై ప్రభుత్వాని కి తన సిఫార్సుల ను ఇస్తూ వస్తోంది. అంతేకాకుండా, ప్రొహిబిషన్ ఆఫ్ ఎంప్లాయ్ మెంట్ యాజ్ మాన్యువల్ స్కావెంజర్స్ అండ్ దేర్ రిహాబిలిటేశన్ యాక్ట్, 2013 నిబంధనావళి ని అనుసరించి ఎన్ సిఎస్ కె కు చట్టం అమలు, పర్యవేక్షణ పని ని అప్పగించడమైంది. దీనితో పాటు, చట్టం నిబంధనల అతిక్రమణ కు సంబంధించిన ఫిర్యాదుల పై దర్యాప్తు జరపడం మరియు కేంద్ర, రాష్ట్ర ప్రభుత్వాలు చట్టాన్ని ప్రభావశీలమైన రీతి లో అమలు పరచడం కోసం తగిన సూచనల ను, సలహాల ను ఇవ్వడం అనేవి కూడా ఎన్ సిఎస్ కె విధుల లో భాగం గా ఉన్నాయి. పారిశుధ్య కార్మికుల అభ్యున్నతి కోసం ప్రభుత్వం అనేక చర్యల ను చేపట్టినప్పటికీ కూడాను సామాజికం గా, ఆర్థికం గా, విద్య పరం గా వారు ఇప్పటికీ ఎన్నో కష్టనష్టాల కు లోనవుతున్నారు. పారిశుధ్య రంగం లో మనిషి ప్రమేయాన్ని దాదాపు గా దూరం చేసినప్పటికీ, ఆ కోవ కు చెందిన ఘటనలు అక్కడక్కడా తలెత్తుతూనే ఉన్నాయి. మురుగునీటి నిలవ ట్యాంకులు, సెప్టిక్ ట్యాంకుల ను శుభ్రపరచేటటువంటి అపాయకరమైన పనులు ఇప్పటికీ ప్రభుత్వం అగ్రప్రాధాన్య రంగం గానే ఉంది. ఈ కారణం గా ప్రభుత్వం సఫాయీ కర్మచారు ల సంక్షేమం కోసం ఉద్దేశించిన వివిధ కార్యక్రమాల పర్యవేక్షణ ను పట్టించుకోవడం ఎంతైనా అవసరం అని భావిస్తోంది. దేశం లో మురుగునీటి పారుదల మరియు సెప్టిక్ ట్యాంకుల ను శుభ్రపరిచే పని ని పూర్తి గా యాంత్రికీకరించాలి. అంతేకాకుండా, ఈ విధుల నిర్వహణ లో ఉంటూ వచ్చిన వారికి పునరావాసాన్ని ఏర్పాటు చేయాలి అనే లక్ష్యాన్ని ప్రభుత్వం సాధించాలని కంకణం కట్టుకొంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
ప్రపంచంలోనే అతి పెద్ద "కెమెరా ట్రాప్ వైల్డ్ లైఫ్ సర్వే"గా గిన్నిస్ రికార్డ్ సృష్టించిన 'భారత్లో పులుల లెక్కింపు ప్రక్రియ' ఇదొక గొప్ప క్షణం, ‘ఆత్మనిర్భర్ భారత్’కు ప్రకాశవంతమైన ఉదాహరణ: కేంద్ర పర్యావరణ శాఖ మంత్రి
గతేడాది అంతర్జాతీయ పులుల దినోత్సవం సందర్భంగా ప్రధాని శ్రీ నరేంద్రమోదీ ప్రకటించిన 'అఖిలభారత పులుల లెక్కింపు 2018' నాలుగో దశ.. ప్రపంచంలోనే అతి పెద్ద "కెమెరా ట్రాప్ వైల్డ్ లైఫ్ సర్వే"గా గిన్నిస్ రికార్డు సృష్టించింది.
ఇదొక గొప్ప క్షణం, ఆత్మనిర్భర్ భారత్కు ప్రకాశవంతమైన అంటూ కేంద్ర పర్యావరణ శాఖ మంత్రి ప్రకాశ్ జావడేకర్ ట్వీట్ చేశారు. ప్రధాని ఎప్పుడు చెబుతుండే "సంకల్ప్ సే సిద్ధి"గా అభివర్ణించారు.
పులుల సంఖ్యను రెట్టింపు చేయాలని చేసిన తీర్మానాన్ని, లక్ష్యానికి నాలుగేళ్ల ముందే నిలబెట్టుకున్నామని జావడేకర్ చెప్పారు. కొత్త లెక్కల ప్రకారం దేశంలో 2967 పులులు ఉన్నాయన్నారు. దీనితో, ప్రపంచంలో ఉన్న పులుల్లో 75 శాతం భారత్లోనే ఉన్నాయని వివరించారు. 2022 నాటికి దేశంలో పులుల సంఖ్యను రెట్టింపు చేస్తామని సెయింట్ పీటర్స్బర్గ్లో 2010లో తీర్మానించామని, లక్ష్యానికి నాలుగేళ్ల ముందే దానిని సాధించామని జావడేకర్ చెప్పారు.
"వనరు, సమాచారం పరంగా 2018-19లో నిర్వహించిన సర్వే నాలుగో దశ చాలా సమగ్రమైనది. 141 ప్రాంతాల్లోని 26,838 చోట్ల కెమెరాలు ట్రాప్లు  అమర్చారు. 1,21337 చ.కి.మీ.  విస్తీర్ణంలో సర్వే జరిగింది. కెమెరా ట్రాప్లు మొత్తం 3,48,58,623 ఫొటోలు  తీశాయి. వీటి నుంచి 2,461 పులులను  చారలను గుర్తించే సాఫ్ట్వేర్ ద్వారా గుర్తించారు." అని గిన్నిస్ బుక్ సైట్లో రాశారు.
కెమెరా ట్రాప్ల తరహాలోనే, పాదముద్రల ద్వారా పులుల జనాభా లెక్కింపు కోసం, 2018లో "స్టేటస్ ఆఫ్ టైగర్స్ ఇన్ ఇండియా" కార్యక్రమం చేపట్టారు. 522,996 కి.మీ.  విస్తీర్ణంలోని 317,958 పులుల నివాస ప్రాంతాల్లో చెట్లు, పేడను నమూనాల కోసం సేకరించారు. మొత్తం 381,200 కి.మీ.  అటవీ ప్రాంతాన్ని అధ్యయనం చేసినట్లు; నమూనాల సేకరణ, సమాచార సమీక్ష కోసం 620,795 పనిదినాలను వెచ్చించినట్లు అంచనా వేశారు.
భారత వన్యప్రాణుల సంస్థ సాంకేతిక సాయంతో, ప్రతి నాలుగేళ్లకు ఒకసారి జాతీయ పులుల సంరక్షణ యంత్రాంగం పులుల జనాభా లెక్కింపు చేపడుతుంది. రాష్ట్ర అటవీ శాఖలు, వాటి భాగస్వాములు ఈ గణన చేపడతాయి.
ప్రపంచవ్యాప్తంగా 50 పులుల సంరక్షణ ప్రాంతాల్లో జరుగుతున్న లెక్కింపు ప్రక్రియలు, మన దేశంలో చేపట్టిన "ప్రాజెక్ట్ టైగర్" కార్యక్రమానికి సాటిరాలేదు. పులుల సంరక్షణలో భారత్ అగ్రస్థానంలో ఉంది. భారత్ చేపట్టిన చర్యలను బంగారు ప్రమాణాలుగా ప్రపంచం భావిస్తోంది.
రైల్వే మంత్రిత్వ శాఖ
ప్యాసెంజర్ విభాగంలో 76% పెరిగిన రైల్వేల ఆదాయం
రిజర్వడ్ ప్యాసెంజర్ సెగ్మెంట్లో 50%, అన్రిజర్వడ్ ప్యాసెంజర్ సెగ్మెంట్లో 422% వృద్ధిని నమోదు చేసిన రైల్వేలు
భారతీయ రైల్వేలు మూలాధార ఆధారంగా ఏప్రిల్ నుంచి నవంబర్ 2022 వరకు మొత్తం రూ. 43324 కోట్లను ఆదాయాన్ని గడించింది. గత ఏడాది ఇదే కాలంలో ఆర్జించిన రూ. 24631 కోట్లతో పోలిస్తే 76 శాతం ఎక్కువ.
రిజర్వడ్ ప్యాసెంజర్ వర్గంలో, 1 ఏప్రిల్ నుంచి 30 నవంబర్ 2022 మొత్తం బుక్ చేసున్న మొత్తం ప్యాసెంజర్ల సంఖ్య 5365 లక్షలు. కాగా గత ఏడాది 4860 లక్షలతో పోలిస్తే ఇది10% ఎక్కువ. రిజర్వడ్ ప్యాసెంజర్ వర్గం నుంచి 1 ఏప్రిల్ నుంచి 30 నవంబర్ 2022 వరకు వచ్చిన ఆదాయం రూ. 34303 కోట్లు. ఇది గత ఏడాది ఇదే కాలంలో ఆర్జించిన రూ. 22904 కోట్లతో పోలిస్తే 50% ఎక్కువ.
అన్రిజర్వడ్ ప్యాసెంజర్ సెగ్మెంట్లో 1 ఏప్రిల్ నుంచి 30 నవంబర్ 2022 కాలానికి బుక్ చేసుకున్న మొత్తం ప్యాసెంజర్ల సంఖ్య 35273 లక్షలు. గత ఏడాది ఇదే కాలంలో బుక్ చేసుకున్న ప్యాసెంజర్ల సంఖ్య 13813. ఇది 155% పెరుగుదల. అన్రిజర్వడ్ ప్యాసెంజర్ సెగ్మెంట్లో 1 ఏప్రిల్ నుంచి 30 నవంబర్ 2022 వరకు ఆర్జించిన ఆదాయం రూ. 9021 కోట్లు. గత ఏడాది ఇదే కాలంలో ఆర్జించిన రూ. 1728 కోట్లతో పోలిస్తే 422% పెరుగుదల.